Document ID: /roh_data/filtered/fineweb-2-filterrobots_roh.jsonl.gz/61384

La cussegliera naziunala da la PLD e vicepresidenta da l'Uniun d'artisanadi e mastergn, Daniela Schneeberger, pretenda tenor ina communicaziun a las medias ch'i saja pussaivel da terminar il lockdown e las mesiras nuschaivlas cun testar e vaccinar intensivamain, far contact tracing e cun concepts da segirezza.
Realisar las mesiras fixadas en la lescha da Covid
Cun quellas mesiras saja pussaivel dad interrumper chadainas d'infecziun e dad evitar novas infecziuns. Il parlament haja fixà quest princip cler e net en la lescha da Covid. L'Uniun appellescha perquai al Cussegl federal dad uss realisar questa decisiun consequentamain. Tut quellas mesiras lubeschian numnadamain l'avertura ed in returnar ad ina sauna vita economica e sociala, uschia vegn cità il directur da l'Uniun svizra d'artisanadi e mastergn en la communicaziun.
Per tadlar curt e concis:
Ord l'archiv da la Tagesschau:
Gia il favrer aveva l'Uniun d'artisanadi e mastergn pretendì da puspè avrir tut las ustarias.